hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Sam Raimi szívesen dolgozna ismét Tobey Maguire-rel - Puliwood
| 2022 április 8. 08:00
Akár a Pókember 4-en is.
Sam Raimi a Doctor Strange 2 rendezőjeként hamarosan hivatalosan is visszatér a képregényadaptációk világába - abba, aminek mai virágzását többek között az ő 2002-es Pókemberének is köszönhetjük. És ha már Raimi mellett a 2002-es Pókember sztárja, Tobey Maguire is magára öltötte a közelmúltban a piros-kék maskarát, természetesen elkezdődtek a találgatások, hogy van-e esély a két művész újabb kollaborációjára.
Erről Raimi a Fandangónak adott interjúban mondta el a véleményét.
"A Doctor Strange leforgatása után rádöbbentem, hogy bármi lehetséges a Marvel-univerzumban, de tényleg, bármilyen csapatösszetétel. Imádom Tobey-t. Imádom Kirsten Dunstot. Úgy hiszem, hogy minden lehetséges. Nincs semmilyen történetem vagy tervem. Azt sem tudom, hogy a Marvelt érdekelné-e ez az ötlet most, vagy hogy mit gondolnak róla. Nem is igazán kardoskodtam érte. Ugyanakkor ez gyönyörűen hangzik. Még ha nem is egy Pókember-filmről van szó, szívesen dolgoznék újra Tobey-val, egy másik szerepben."
Raimi tehát nyitott lenne egy újabb közös munkára Maguire-rel, azonban ez nemcsak rajta múlik. Egyrészt, ahogy arra Raimi is kitért, a Marvelnek is lenne ebbe beleszólása, no meg ne feledkezzünk meg a színészről sem. Maguire a tavalyi Nincs hazaút cameója előtt hét évig nem szerepelt élőszereplős filmben, csupán a Bébi úrban vállalt szinkronszerepet. Bár a Nincs hazaút után például a másik Pókember, Andrew Garfield is arról számolt be, hogy úgy látta Maguire-en, mintha ez az új produkció visszahozta volna a kedvét a színészkedéshez, ám az már kétséges, hogy Maguire egy húsz évvel korábbi szerepet szeretne folytatni. Valószínűleg Raimi is tisztában van ezzel, ezért is enyhített a feltételeken az idézett nyilatkozat végére.
Amennyiben nem Pókember-filmre kerülne sor, Ti milyen történetet néznétek meg szívesen a Raimi-Maguire párossal?
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Jöhet még több film, sorozat, könyv, képregény? Katt ide!
Címkék: #sam raimi #tobey maguire #pókember
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.